Родена е во 1804 година во Париз, во благородничко и плебејско семејство со име Орор Дипен. Нејзиниот живот и името ќе бидат поврзани со многу љубовни скандали, интимно ќе живее дури и со двајцата најнежни гении на романтизмот: со Алфред де Мисе и со композиторот и славен пијанист Фредерик Шопен. По катастрофалниот пораз на Париската пролетерска револуција во 1848 година, крајно разочарана, душевно скршена и расколебана во своите идеали, дефинитивно ќе се повлече во замокот на своите претци во Ноан, каде во селската тишина ќе најде утеха и неуморно ќе пишува, почитувана од селаните и нарекувана „добрата дама од Ноан“., Жорж Санд била многу плодна авторка, со страсна, сензибилна и сентиментална природа што го пренела и во своето творештво. Годината на нејзината смрт не е прецизно позната но се знае дека починала во осмата деценија од 19 век.